paragraph_text: Benny Hill je bio jedan od najslavnijih britanskih televizijskih komičara posljednjih tridesetak godina. Njegove emisije (The Benny Hill Show) imale su milijunsku publiku, iako kritičari nisu bili naklonjeni njegovu ponešto vulgarnom i jednoličnom humoru. Na početku su taj humor prihvaćali samo Britanci, a tek osamdesetih godina stekao je veću popularnost i izvan granica svoje domovine.